title: Smernica Komisie 2010/20/EÚ z  9. marca 2010 , ktorou sa mení a dopĺňa smernica Rady 91/414/EHS na účely vyradenia tolylfluanidu ako účinnej látky a odňatia povolení na prípravky na ochranu rastlín obsahujúce uvedenú látku (Text s významom pre EHP)

text:
               10.3.2010

               SK

               Úradný vestník Európskej únie

               L 60/20

         SMERNICA KOMISIE 2010/20/EÚ
   z 9. marca 2010, ktorou
   sa mení a dopĺňa smernica Rady 91/414/EHS na účely vyradenia tolylfluanidu ako účinnej látky a odňatia povolení na prípravky na ochranu rastlín obsahujúce uvedenú látku
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1 tretiu zarážku,
   keďže:

               (1)

               Tolylfluanid je zaradený do prílohy I k smernici 91/414/EHS, ktorou sa stanovuje zoznam účinných látok povolených na použitie v prípravkoch na ochranu rastlín.

               (2)

               Rozhodnutím Komisie 2007/322/ES zo 4. mája 2007, ktorým sa ustanovujú ochranné opatrenia v súvislosti s použitiami prípravkov na ochranu rastlín obsahujúcich tolylfluanid, ktoré vedú ku kontaminácii pitnej vody (2), sa rozhodlo, že členské štáty, v ktorých sa na úpravu pitnej vody používa ozón, musia zakázať akékoľvek použitie tolylfluanidu, ktorého dôsledkom by mohlo dôjsť ku kontaminácii pitnej vody nitrozamínmi. Dôvodom pre uvedené opatrenie bolo zistenie, že takouto úpravou sa môže metabolit uvedenej účinnej látky, N,N-dimetylsulfamid, premeniť na nitrozamíny, ktoré sú pre ľudské zdravie škodlivé.

               (3)

               Podľa rozhodnutia 2007/322/ES museli členské štáty ďalej zabezpečiť, aby oznamovateľ, na ktorého žiadosť bol tolylfluanid zaradený do prílohy I k smernici 91/414/EHS, predložil štúdie o vylúhovateľnosti uvedenej účinnej látky a o podmienkach, v ktorých možno vytváranie nitrozamínov vylúčiť.

               (4)

               Oznamovateľ Bayer CropScience predložil 5. júla 2007 spravodajskému členskému štátu požadované štúdie vrátane štúdií a informácií o fyzikálnom, chemickom a toxikologickom osude a správaní metabolitu N,N-dimetylsulfamid a o jeho ekotoxikologických vlastnostiach.

               (5)

               Spravodajský členský štát predložil 20. februára 2008 Komisii dodatok k hodnotiacej správe, ktorý sa týkal vyhodnotenia uvedených štúdií a informácií. Tento dodatok 22. januára 2010 preskúmali členské štáty a Komisia v rámci Stáleho výboru pre potravinový reťazec a zdravie zvierat.

               (6)

               V tomto dodatku sa dospelo k záveru, že nie je možné vylúčiť opodstatnenosť obáv týkajúcich sa vylúhovateľnosti tolylfluanidu a vytvárania nitrozamínov. Okrem toho sa zistilo, že používanie prípravkov na ochranu rastlín obsahujúcich tolylfluanid môže viesť k neprijateľným koncentráciám metabolitu N,N-dimetylsulfamid v spodných vodách. Následne sa dospelo k záveru, že tolylfluanid už nespĺňa požiadavky článku 5 ods. 1 písm. a) a b) smernice 91/414/EHS.

               (7)

               Oznamovateľ predložil svoje pripomienky k dodatku k hodnotiacej správe. Uvedené pripomienky sa dôkladne prešetrili. Napriek argumentom, ktoré oznamovateľ predložil, však nebolo možné odstrániť zistené obavy a z posúdení vykonaných na základe predložených informácií a ich hodnotenia nevyplýva, že za navrhovaných podmienok použitia možno očakávať, že prípravky na ochranu rastlín s obsahom tolylfluanidu vo všeobecnosti spĺňajú požiadavky stanovené v článku 5 ods. 1 písm. a) a b) smernice 91/414/EHS.

               (8)

               Tolylfluanid by sa preto mal vyradiť z prílohy I k smernici 91/414/EHS.

               (9)

               Do stanovenej lehoty, ktorá by mala byť čo najkratšia, by sa mali prijať opatrenia na zabezpečenie odňatia platných povolení na prípravky na ochranu rastlín obsahujúce tolylfluanid a na zabezpečenie toho, že tieto povolenia sa nebudú obnovovať a že sa na takéto výrobky nebudú vydávať nové povolenia.

               (10)

               Vzhľadom na povahu rizík spôsobených uvedenou účinnou látkou by malo byť každé obdobie odkladu udelené členským štátom na likvidáciu, skladovanie, uvádzanie na trh a používanie existujúcich zásob prípravkov na ochranu rastlín obsahujúcich tolylfluanid čo najkratšie a malo by sa skončiť najneskôr 1 rok po nadobudnutí účinnosti tejto smernice.

               (11)

               Touto smernicou nie je ovplyvnené predkladanie žiadostí, pokiaľ ide o tolylfluanid, v súlade s článkom 6 ods. 2 smernice 91/414/EHS v súvislosti s jeho možným zaradením do prílohy I k uvedenej smernici.

               (12)

               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   V prílohe I k smernici 91/414/EHS sa vypúšťa riadok 122 týkajúci sa tolylfluanidu.
   Článok 2
   Členské štáty prijmú a uverejnia najneskôr do 31. augusta 2010 zákony, iné právne predpisy a správne opatrenia potrebné na dosiahnutie súladu s touto smernicou. Členské štáty bezodkladne oznámia Komisii znenie týchto ustanovení a tabuľku zhody medzi týmito ustanoveniami a touto smernicou.
   Uvedené ustanovenia uplatňujú od 1. septembra 2010.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 3
   Členské štáty zabezpečia, aby:

               a)

               boli povolenia na prípravky na ochranu rastlín obsahujúce tolylfluanid odňaté najneskôr do 30. novembra 2010;

               b)

               neboli od 1. decembra 2010 udelené ani obnovené žiadne povolenia na prípravky na ochranu rastlín obsahujúce tolylfluanid.

         Článok 4
   Každé obdobie odkladu udelené členskými štátmi v súlade s článkom 4 ods. 6 smernice 91/414/EHS je čo najkratšie a skončí sa najneskôr 31. mája 2011.
   Článok 5
   Táto smernica nadobúda účinnosť 1. júna 2010.
   Článok 6
   Táto smernica je určená členským štátom.

      V Bruseli 9. marca 2010

            Za Komisiu

            predseda

         José Manuel BARROSO

      (1)  Ú. v. ES L 230, 19.8.1991, s. 1.

      (2)  Ú. v. EÚ L 119, 9.5.2007, s. 49.


title: Smernica Európskeho parlamentu a Rady 2005/84/ES zo  14. decembra 2005 , ktorou sa po dvadsiatydruhýkrát mení a dopĺňa smernica Rady 76/769/EHS o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania na trh a používania niektorých nebezpečných látok a prípravkov (ftaláty v hračkách a výrobkoch určených na starostlivosť o dieťa)

text:
               27.12.2005

               SK

               Úradný vestník Európskej únie

               L 344/40

      SMERNICA EURÓPSKEHO PARLAMENTU A RADY 2005/84/ES

   zo 14. decembra 2005,
   ktorou sa po dvadsiatydruhýkrát mení a dopĺňa smernica Rady 76/769/EHS o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania na trh a používania niektorých nebezpečných látok a prípravkov (ftaláty v hračkách a výrobkoch určených na starostlivosť o dieťa)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 95,
   so zreteľom na návrh Komisie (1),
   so zreteľom na stanovisko Európskeho hospodárskeho a sociálneho výboru (2),
   konajúc v súlade s postupom ustanoveným v článku 251 zmluvy (3),
   keďže:

               (1)

               Článok 14 zmluvy zriaďuje oblasť bez vnútorných hraníc, v ktorej je zaručený voľný pohyb tovaru, osôb, služieb a kapitálu.

               (2)

               Rozvoj vnútorného trhu by mal zlepšiť kvalitu života, ochranu zdravia a bezpečnosť spotrebiteľa. Táto smernica spĺňa požiadavky zabezpečenia vysokej úrovne ochrany zdravia a ochrany spotrebiteľa vo vymedzení a vykonávaní všetkých politík a činností Spoločenstva.

               (3)

               Používanie niektorých ftalátov v hračkách a výrobkoch určených na starostlivosť o dieťa, ktoré sú vyrobené z mäkčeného materiálu alebo obsahujú časti vyrobené z mäkčeného materiálu, by sa malo zakázať, keďže prítomnosť niektorých ftalátov predstavuje alebo by potenciálne mohla predstavovať riziká pre zdravie detí. Hračky a výrobky určené na starostlivosť o dieťa, ktoré by si dieťa mohlo vložiť do úst aj napriek tomu, že nie sú na tento účel určené, môžu za istých okolností predstavovať riziko pre zdravie malých detí, ak sú vyrobené z mäkčeného materiálu alebo obsahujú časti vyrobené z mäkčeného materiálu s obsahom niektorých ftalátov.

               (4)

               Vedecký výbor pre toxicitu, ekotoxicitu a životné prostredie (VVTEZP) vydal po tom, čo sa na neho obrátila Komisia, stanoviská o zdravotných rizikách týchto ftalátov.

               (5)

               Odporúčanie Komisie 98/485/ES z 1. júla 1998 o výrobkoch určených na starostlivosť o dieťa a hračkách, ktoré si deti mladšie ako tri roky môžu vkladať do úst, vyrobených z mäkkého PVC s obsahom niektorých ftalátov (4) vyzvalo členské štáty, aby prijali opatrenia na zabezpečenie vysokej úrovne ochrany zdravia dieťaťa v súvislosti s týmito výrobkami.

               (6)

               Od roku 1999, po prijatí rozhodnutia Komisie 1999/815/ES (5) v rámci smernice Rady 92/59/EHS z 29. júna 1992 o všeobecnej bezpečnosti výrobkov (6), podlieha na úrovni Európskej únie používanie šiestich ftalátov v hračkách a výrobkoch určených na starostlivosť o dieťa, ktoré si deti mladšie ako tri roky môžu vkladať do úst, dočasnému zákazu. Toto rozhodnutie sa pravidelne obnovuje.

               (7)

               Obmedzenia, ktoré už niektoré členské štáty prijali, pokiaľ ide o uvádzanie hračiek a výrobkov určených na starostlivosť o dieťa na trh, pretože obsahujú ftaláty, priamo vplývajú na dokončenie a fungovanie vnútorného trhu. Je preto potrebné v tejto oblasti aproximovať právne predpisy členských štátov a následne zmeniť a doplniť prílohu I smernice 76/769/EHS (7).

               (8)

               Ak vedecké posúdenie neumožní určiť riziko s dostatočnou istotou, mala by sa na účely zabezpečenia vysokej úrovne ochrany zdravia, a to najmä u detí, uplatňovať zásada predbežnej opatrnosti.

               (9)

               Deti ako vyvíjajúce sa organizmy sú obzvlášť citlivé na látky poškodzujúce reprodukciu. Preto by sa malo vystavovanie detí všetkým zdrojom emisií týchto látok, ktorým sa dá v praxi vyhnúť, najmä výrobkom, ktoré si deti vkladajú do úst, znížiť na minimum.

               (10)

               Počas hodnotenia rizík a/alebo v rámci smernice Rady 67/548/EHS z 27. júna 1967 o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok (8) sa zistilo, že bis(2-etylhexyl)-ftalát (DEHP), dibutyl-ftalát (DBP) a butyl(benzyl)-ftalát (BBP) sú látky poškodzujúce reprodukciu, a preto boli klasifikované ako látky poškodzujúce reprodukciu kategórie 2.

               (11)

               Vedecké informácie o di-izonyl-ftaláte (DINP), di-izodecyl-ftaláte (DIDP) a di-n-oktyl-ftaláte (DNOP) buď chýbajú, alebo sú rozporuplné, ale nemožno vylúčiť, že tieto látky predstavujú potenciálne riziko, ak sa použijú v hračkách a výrobkoch určených na starostlivosť o dieťa, ktoré sú svojim určením vyrobené pre deti.

               (12)

               Neistota pri hodnotení vystavenia týmto ftalátom, ako je napríklad doba kontaktu s ústami a vystavenie emisiám z iných zdrojov, vyžaduje, aby sa vzali do úvahy preventívne opatrenia. Preto by sa mali na použitie ftalátov do hračiek a výrobkov určených na starostlivosť o dieťa a na uvádzanie týchto výrobkov na trh zaviesť obmedzenia. Obmedzenia pre DINP, DIDP a DNOP by však mali byť z dôvodu proporcionality menej prísne ako obmedzenia navrhované pre DEHP, DBP a BBP.

               (13)

               Komisia by mala preskúmať ďalšie spôsoby použitia výrobkov vyrobených z mäkčeného materiálu alebo obsahujúcich časti vyrobené z mäkčeného materiálu, ktoré môžu ohrozovať ľudí, predovšetkým však tých výrobkov, ktoré sa používajú v lekárskych prístrojoch.

               (14)

               V súlade s oznámením Komisie o zásade predbežnej opatrnosti by sa mali opatrenia založené na tejto zásade prehodnotiť s ohľadom na nové vedecké informácie.

               (15)

               Komisia by mala v spolupráci s orgánmi členských štátov, zodpovednými za dohľad nad trhom s hračkami a výrobkami určenými na starostlivosť o dieťa a vynútiteľnosť, a po porade s príslušnými organizáciami výrobcov a dovozcov monitorovať používanie ftalátov a iných látok ako zmäkčovadiel v hračkách a výrobkoch určených na starostlivosť o dieťa.

               (16)

               Na účely smernice 76/769/EHS by sa mal vymedziť pojem „výrobok určený na starostlivosť o dieťa“.

               (17)

               V súlade s bodom 34 Medziinštitucionálnej dohody o lepšom zákonodárstve (9) sú členské štáty podporované, aby sami pre seba a v záujme Spoločenstva vypracovali vlastné tabuľky, ktoré budú v maximálne možnej miere udávať zhodu medzi touto smernicou a opatreniami na transpozíciu, a zverejnili ich.

               (18)

               Komisia preskúma používanie ftalátov uvedených v prílohe I k smernici 76/769/EHS v iných výrobkoch po ukončení hodnotenia rizík podľa nariadenia Rady (EHS) č. 793/93 z 23. marca 1993 o vyhodnocovaní a kontrole rizík existujúcich látok (10).

               (19)

               Táto smernica sa uplatňuje bez toho, aby boli dotknuté právne predpisy Spoločenstva, ktoré stanovujú minimálne požiadavky na ochranu pracovníkov obsiahnuté v smernici Rady 89/391/EHS z 12. júna 1989 o zavádzaní opatrení na podporu zlepšenia bezpečnosti a ochrany zdravia pracovníkov pri práci (11) a v samostatných smerniciach, ktoré sa na nej zakladajú, najmä v smernici Rady 90/394/EHS z 28. júna 1990 o ochrane pracovníkov pred rizikami z expozície účinkom karcinogénov pri práci (12) a v smernici Rady 98/24/ES zo 7. apríla 1998 o ochrane zdravia a bezpečnosti pracovníkov pred rizikami súvisiacimi s chemickými faktormi pri práci (13),

         PRIJALI TÚTO SMERNICU:
   Článok 1
   Smernica 76/769/EHS sa týmto mení a dopĺňa takto:

               1.

               V článku 1 ods. 3 sa dopĺňa nasledujúce písmeno:

                           „c)

                           ‚výrobok určený na starostlivosť o dieťa’ znamená akýkoľvek výrobok určený deťom na uľahčenie zaspávania, oddych, hygienu, kŕmenie alebo cmúľanie a satie.“

               2.

               Príloha I sa mení a dopĺňa, ako je uvedené v prílohe k tejto smernici.

         Článok 2
   Komisia najneskôr do 16. januára 2010 opätovne prehodnotí opatrenia stanovené v smernici 79/769/EHS zmenenej a doplnenej touto smernicou s ohľadom na nové vedecké informácie o látkach uvedených v prílohe tejto smernice a ich náhradách a, ak je to opodstatnené, tieto opatrenia sa príslušne pozmenia.
   Článok 3
   1.   Členské štáty prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou do 16. júla 2006. Bezodkladne o tom informujú Komisiu.
   Tieto opatrenia uplatňujú od 16. januára 2007.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátneho práva, ktoré prijmú v oblasti pôsobnosti tejto smernice.
   Článok 4
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 5
   Táto smernica je určená členským štátom.

      V Štrasburgu 14. decembra 2005

            Za Európsky parlament

            predseda

         J. BORRELL FONTELLES

            Za Radu

            predseda

         C. CLARKE

      (1)  Ú. v. ES C 116 E, 26.4.2000, s. 14.

      (2)  Ú. v. ES C 117, 26.4.2000, s. 59.

      (3)  Stanovisko Európskeho parlamentu zo 6. júla 2000 (Ú. v. ES C 121, 24.4.2001, s. 410), spoločná pozícia Rady zo 4. apríla 2005 (Ú. v. EÚ C 144 E, 14.6.2005, s. 24), pozícia Európskeho parlamentu z 5. júla 2005 (zatiaľ neuverejnená v úradnom vestníku) a rozhodnutie Rady z 23. novembra 2005.

      (4)  Ú. v. ES L 217, 5.8.1998, s. 35.

      (5)  Ú. v. ES L 315, 9.12.1999, s. 46. Rozhodnutie naposledy zmenené a doplnené rozhodnutím 2004/781/ES (Ú. v. EÚ L 344, 20.11.2004, s. 35).

      (6)  Ú. v. ES L 228, 11.8.1992, s. 24. Smernica zrušená smernicou Európskeho parlamentu a Rady 2001/95/ES (Ú. v. ES L 11, 15.1.2002, s. 4).

      (7)  Ú. v. ES L 262, 27.9.1976, s. 201. Smernica naposledy zmenená a doplnená smernicou Komisie 2004/98/ES (Ú. v. EÚ L 305, 1.10.2004, s. 63).

      (8)  Ú. v. ES 196, 16.8.1967, s. 1. Smernica naposledy zmenená a doplnená smernicou Komisie 2004/73/ES (Ú. v. EÚ L 152, 30.4.2004, s. 1).

      (9)  Ú. v. EÚ C 321, 31.12.2003, s. 1.

      (10)  Ú. v. ES L 84, 5.4.1993, s. 1. Nariadenie zmenené a doplnené nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).

      (11)  Ú. v. ES L 183, 29.6.1989, s. 1. Smernica zmenená a doplnená nariadením (ES) č. 1882/2003.

      (12)  Ú. v. ES L 196, 26.7.1990, s. 1. Smernica zrušená smernicou Európskeho parlamentu a Rady 2004/37/ES (Ú. v. EÚ L 158, 30.4.2004, s. 50).

      (13)  Ú. v. ES L 131, 5.5.1998, s. 11.

      PRÍLOHA
      Do prílohy I k smernici 76/769/EHS sa dopĺňajú tieto body:

                     „[XX.] Tieto ftaláty (alebo iné čísla CAS a EINECS týkajúce sa tejto látky):

                                 bis (2-etylhexyl)-ftalát (DEHP)
                                 CAS č. 117-81-7
                                 EINECS č. 204-211-0

                                 dibutyl-ftalát (DBP)
                                 CAS č. 84-74-2
                                 EINECS č. 201-557-4

                                 butyl(benzyl)-ftalát (BBP)
                                 CAS č. 85-68-7
                                 EINECS č. 201-622-7

                     Nesmú sa použiť ako látky alebo zložky prípravkov v hračkách a výrobkoch určených na starostlivosť o dieťa v koncentráciách väčších ako 0,1 % hmotnostného percenta mäkčeného materiálu.
                     Hračky a výrobky určené na starostlivosť o dieťa obsahujúce tieto ftaláty v koncentrácii väčšej, ako je vyššie uvedená hraničná hodnota, sa nesmú uvádzať na trh.

                     [XXa.] Tieto ftaláty (alebo iné čísla CAS a EINESC týkajúce sa tejto látky):

                                 di-izonyl-ftalát (DINP)
                                 CAS č. 28553-12-0 a 68515-48-0
                                 EINECS č. 249-079-5 a 271-090-9

                                 di-izodecyl-ftalát (DIDP)
                                 CAS č. 26761-40-0 a 68515-49-1
                                 EINECS č. 247-977-1 a 271-091-4

                                 di-n-oktyl-ftalát (DNOP)
                                 CAS č. 117-84-0
                                 EINECS č. 204-214-7

                     Nesmú sa použiť ako látky alebo zložky prípravkov v hračkách a výrobkoch určených na starostlivosť o dieťa, ktoré si deti môžu vkladať do úst v koncentráciách väčších ako 0,1 % hmotnostného percenta mäkčeného materiálu.
                     Hračky a výrobky určené na starostlivosť o dieťa obsahujúce tieto ftaláty v koncentrácii väčšej, ako je vyššie uvedená hraničná hodnota, sa nesmú uvádzať na trh.“


title: Smernica Komisie 93/72/EHS z 1. septembra 1993, ktorou sa po devätnástykrát prispôsobuje technickému pokroku smernica Rady 67/548/EHS o aproximácii zákonov, iných predpisov a správnych opatrení týkajúcich sa klasifikácie, balenia a označovania nebezpečných látok

text:
Dôležité právne oznámenie

|

31993L0072

Úradný vestník L 258 , 16/10/1993 S. 0029 - 0030 Fínske špeciálne vydanie: Kapitola 13 Zväzok 25 S. 0040  Švédske špeciálne vydanie: Kapitola 13 Zväzok 25 S. 0040

		Smernica Komisie 93/72/EHSz 1. septembra 1993,ktorou sa po devätnástykrát prispôsobuje technickému pokroku smernica Rady 67/548/EHS o aproximácii zákonov, iných predpisov a správnych opatrení týkajúcich sa klasifikácie, balenia a označovania nebezpečných látokKOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na smernicu Rady 67/548/EHS z 27. júna 1967 o aproximácii zákonov, iných predpisov a správnych opatrení týkajúcich sa klasifikácie, balenia a označovania nebezpečných látok [1], naposledy zmenenú a doplnenú smernicou 93/31/EHS [2], najmä na jej články 28 a 29,keďže príloha I k smernici Rady 67/548/EHS obsahuje zoznam nebezpečných látok spolu so špecifikáciou postupov klasifikácie a označovania jednotlivých látok a keďže smernica Rady 92/32/EHS [3] zmenila a doplnila ustanovenia o klasifikácii a označovaní nebezpečných látok;keďže z toho dôvodu je potrebné upraviť klasifikáciu niektorých látok v prílohe I a v prípadoch, kedy je to potrebné, doplniť v prílohe I EHS čísla;keďže Nemecko požiadalo o zmenu označovania určitého počtu látok a podľa článku 23 smernice 67/548/EHS v znení smernice 79/831/EHS [4] oznámilo túto skutočnosť Komisii;keďže preskúmanie zoznamu nebezpečných látok v uvedenej prílohe ukázalo, že tento zoznam je potrebné prispôsobiť súčasným vedeckým a technickým poznatkom;keďže ustanovenia tejto smernice sú v súlade so stanoviskom Výboru pre prispôsobenie technickému pokroku a odstránenie technických bariér obchodu s nebezpečnými látkami a preparátmi,PRIJALA TÚTO SMERNICU:Článok 1Príloha I k smernici 67/548/EHS sa nahrádza prílohou I k tejto smernici.Článok 21. Členské štáty prijmú do 1. júla 1994 zákony, iné predpisy a správne opatrenia potrebné na dosiahnutie súladu s touto smernicou.2. Bezodkladne o tom informujú Komisiu.3. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.Článok 3Táto smernica je adresovaná členským štátom.V Bruseli 1. septembra 1993Za KomisiuYannis Paleokrassasčlen Komisie[1] Ú. v. ES L 196, 16.8.1967, s. 1.[2] Ú. v. ES L 110, 4.5.1993, s. 20.[3] Ú. v. ES L 154, 5.6.1992, s. 1.[4] Ú. v. ES L 259, 15.10.1979, s. 10.--------------------------------------------------PRÍLOHAPríloha bude uverejnená v Úradnom vestníku Európskych spoločenstiev č. L 258 A zo 16. októbra 1993.(Pozri oznámenie uverejnené na vnútornej strane zadnej obálky úradného vestníka.)--------------------------------------------------


title: Smernica Komisie 2008/91/ES z  29. septembra 2008 , ktorou sa mení a dopĺňa smernica Rady 91/141/EHS s cieľom zaradiť diurón medzi účinné látky (Text s významom pre EHP)

text:
               1.10.2008

               SK

               Úradný vestník Európskej únie

               L 262/31

      SMERNICA KOMISIE 2008/91/ES
   z 29. septembra 2008,
   ktorou sa mení a dopĺňa smernica Rady 91/141/EHS s cieľom zaradiť diurón medzi účinné látky
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1,
   keďže:

               (1)

               Nariadeniami Komisie (ES) č. 451/2000 (2) a (ES) č. 703/2001 (3) sa stanovujú podrobné pravidlá na realizáciu druhého stupňa pracovného programu podľa článku 8 ods. 2 smernice Rady 91/414/EHS a ustanovuje sa zoznam účinných látok na posúdenie, s ohľadom na ich možné zaradenie do prílohy I k smernici 91/414/EHS. Tento zoznam zahŕňa diurón. Na základe rozhodnutia Komisie 2007/417/ES (4) sa diurón nemá zahrnúť do prílohy I k smernici 91/414/EHS.

               (2)

               V súlade s článkom 6 ods. 2 smernice 91/414/EHS predložil pôvodný oznamovateľ dňa 26. júna 2007 novú žiadosť Dánsku, ktoré bolo na základe nariadenia (ES) č. 451/2000 určené ako spravodajský členský štát.

               (3)

               Dánsko posúdilo informácie, ktoré predložil oznamovateľ a 15. novembra 2007 pripravilo dodatkovú správu, v ktorej odporúča zaradenie látky do prílohy I.

               (4)

               Nariadenie Komisie (ES) č. 33/2008 zo 17. januára 2008, ktorým sa stanovujú podrobné pravidlá na uplatňovanie smernice Rady 91/414/EHS, pokiaľ ide o riadne a skrátené konanie pre hodnotenie účinných látok, ktoré boli súčasťou pracovného programu uvedeného v článku 8 ods. 2 uvedenej smernice, ale neboli zaradené do prílohy I (5) k uvedenej smernici, nadobudlo účinnosť dňa 25. januára 2008. V prípade diurónu ukončil spravodajský členský štát posudzovanie dodatkových informácií predložených oznamovateľom pred nadobudnutím účinnosti, berúc do úvahy rovnaké kritériá ako sú stanovené v článku 15 spomenutého nariadenia. Vzhľadom na túto situáciu Komisia posúdila dodatkovú správu, a prípadne návrh hodnotiacej správy, ako aj odporúčanie členského štátu v súlade s článkom 20 nariadenia (ES) č. 33/2008.

               (5)

               Členské štáty a Komisia v rámci Stáleho výboru pre potravinový reťazec a zdravie zvierat preskúmali návrh tejto správy a finalizovali ho 11. júla 2008 vo forme revíznej správy Komisie o diuróne. Správa sa zaoberá problémami, ktoré viedli k nezaradeniu. Týka sa to najmä neprijateľnej úrovne vystavenia operátora, bezvýchodiskový charakter posúdenia možného rizika kontaminácie podzemnej vody, problémov, ktoré sa týkajú určitých produktov látkovej premeny a nedostatok údajov preukazujúcich prijateľné riziko pre vtáky a cicavce.

               (6)

               V súlade so spomínanou správou je teraz nutné postupovať podľa pokynov oznamovateľa s použitím výrazne nižšieho množstva diurónu. Výsledkom by mali byť prijateľné úrovne vystavenia operátora, v niektorých prípadoch s použitím ochranných prostriedkov. Čo sa týka rizika kontaminácie spodnej vody, znižovanie určitých metabolitov bolo ujasnené oznamovateľom a preskúmané spravodajským členských štátom, ktorý súhlasil s tvrdením, že pri použití na modely spodnej vody sa neprekračuje spúšťacia hodnota. Napokon, na základe podrobnejších posúdení predložených oznamovateľom možno riziko pre vtáky a cicavce považovať za prijateľné.

               (7)

               Následne boli vďaka dodatkovým údajom, ktoré poskytol oznamovateľ, vylúčené špecifické problémy, ktoré viedli k nezaradeniu. Nevyvstali žiadne iné otvorené vedecké otázky. Konzultácia s Európskym úradom pre bezpečnosť potravín preto nebola považovaná za potrebnú.

               (8)

               Z rôznych prešetrení vyplynulo, že od prípravkov na ochranu rastlín s obsahom diurónu možno očakávať, že vo všeobecnosti spĺňajú požiadavky stanovené v článku 5 ods. 1 písm. a) a b) smernice 91/414/EHS, najmä s ohľadom na použitia, ktoré boli skúmané a opísané v posudkovej správe Komisie. Je preto vhodné začleniť diurón do prílohy I k uvedenej smernici s cieľom zabezpečiť udeľovanie povolení pre prípravky na ochranu rastlín s obsahom tejto účinnej látky vo všetkých členských štátoch v súlade s ustanoveniami tejto smernice.

               (9)

               Smernicu 91/414/EHS je vhodné zodpovedajúcim spôsobom zmeniť a doplniť.

               (10)

               Opatrenia ustanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   Najneskôr do 31. marca 2009 členské štáty uvedú do účinnosti zákony, právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 3
   Táto smernica nadobúda účinnosť 1. októbra 2008.
   Článok 4
   Táto smernica je určená členským štátom.

      V Bruseli 29. septembra 2008

            Za Komisiu

         Androulla VASSILIOU

            členka Komisie

      (1)  Ú. v. ES L 230, 19.8.1991, s. 1.

      (2)  Ú. v. ES L 55, 29.2.2000, s. 25.

      (3)  Ú. v. ES L 98, 7.4.2001, s. 6.

      (4)  Ú. v. EÚ L 156, 16.6.2007, s. 32.

      (5)  Ú. v. EÚ L 15, 18.1.2008, s. 5.

      PRÍLOHA
      Na konci tabuľky v prílohe I k smernici 91/414/EHS sa dopĺňa táto položka:

                     Číslo

                     Spoločný názov, identifikačné čísla

                     Názov IUPAC

                     Čistota (1)

                     Nadobudnutie účinnosti

                     Zaradenie platí do

                     Osobitné ustanovenia

                     „198

                     Diurón
                     č. CAS: 330-54-1
                     č. CIPAC: 100

                     3-(3,4-dichlórfenyl)-1,1-dimetylmočovina

                     ≥ 930 g/kg

                     1. október 2008

                     30. september 2018

                     ČASŤ A
                     Môže sa použiť len ako herbicíd v množstvách nepresahujúcich 0,5 kg/ha (plošný priemer).
                     ČASŤ B
                     Na uplatňovanie jednotných zásad prílohy VI sa zohľadňujú závery revíznej správy pre diurón, a najmä jej dodatky I a II v konečnej verzii Stáleho výboru pre potravinový reťazec a zdravie zvierat z 11. júla 2008.
                     Pri tomto celkovom hodnotení musia členské štáty venovať osobitnú pozornosť:

                                 —

                                 bezpečnosti operátora v podmienkach, ktoré si v prípade potreby vyžadujú použitie osobných ochranných prostriedkov,

                                 —

                                 ochrane vodných organizmov a necieľových rastlín.

                           V prípade potreby by mali podmienky povolenia zahŕňať opatrenia na zníženie rizika.“

         (1)  Ďalšie podrobnosti o identite a špecifikácii účinnej látky sú uvedené v revíznej správe.


title: Smernica Komisie 2007/67/ES z  22. novembra 2007 , ktorou sa mení a dopĺňa smernica Rady 76/768/EHS týkajúca sa kozmetických výrobkov s cieľom prispôsobiť jej prílohu III technickému pokroku (Text s významom pre EHP)

text:
               23.11.2007

               SK

               Úradný vestník Európskej únie

               L 305/22

      SMERNICA KOMISIE 2007/67/ES
   z 22. novembra 2007,
   ktorou sa mení a dopĺňa smernica Rady 76/768/EHS týkajúca sa kozmetických výrobkov s cieľom prispôsobiť jej prílohu III technickému pokroku
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 76/768/EHS z 27. júla 1976 o aproximácii právnych predpisov členských štátov týkajúcich sa kozmetických výrobkov (1), a najmä na jej článok 8 ods. 2,
   po porade s Vedeckým výborom pre spotrebné výrobky,
   keďže:

               (1)

               Na základe stratégie hodnotenia látok určených na farbenie vlasov sa členské štáty a zúčastnené strany dohodli, že doplňujúce informácie o látkach určených na farbenie vlasov uvedených v časti 2 prílohy III k smernici 76/768/EHS by bolo vhodné predložiť Vedeckému výboru pre spotrebné výrobky (Scientific Committee on Consumer Products – SCCP) do júla 2005.

               (2)

               Smernicou Komisie 2006/65/ES z 19. júla 2006, ktorou sa mení a dopĺňa smernica Rady 76/768/EHS týkajúca sa kozmetických výrobkov s cieľom prispôsobiť jej prílohy II a III technickému pokroku (2), sa dočasné používanie päťdesiatich šiestich látok určených na farbenie vlasov, ktoré sú uvedené v časti 2 prílohy III, predĺžilo do 31. decembra 2007.

               (3)

               Doplňujúce informácie o 14 látkach určených na farbenie vlasov, ktoré sú uvedené v časti 2 prílohy III k smernici 76/768/EHS, neboli predložené. Preto sa ich používanie vo výrobkoch na farbenie vlasov zakázalo smernicou 2007/54/ES.

               (4)

               Doplňujúce informácie o 42 látkach určených na farbenie vlasov, ktoré sú uvedené v časti 2 prílohy III k smernici 76/768/EHS, predložilo priemyselné odvetvie. Vedecký výbor pre spotrebné výrobky tieto informácie v súčasnosti vyhodnocuje. Konečná právna úprava týkajúca sa uvedených látok určených na farbenie vlasov, založená na týchto hodnoteniach, a jej implementácia do právnych predpisov členských štátov sa uskutoční najneskôr 31. decembra 2009. Preto by sa ich dočasné využívanie v kozmetických výrobkoch malo na základe obmedzení a podmienok stanovených v časti 2 prílohy III predĺžiť do 31. decembra 2009.

               (5)

               Príloha III k smernici 76/768/EHS by sa preto mala zodpovedajúcim spôsobom zmeniť a doplniť.

               (6)

               Opatrenia stanovené v tejto smernici sú v súlade so stanoviskom Stáleho výboru pre kozmetické výrobky,

         PRIJALA TÚTO SMERNICU:
   Článok 1
   Pri referenčných číslach 3, 4, 5, 6, 7, 9, 10, 11, 12, 14, 16, 18, 19, 20, 21, 22, 24, 25, 26, 27, 28, 29, 31, 32, 33, 34, 35, 36, 37, 38, 39, 44, 47, 48, 49, 50, 55, 56, 57, 58, 59 a 60 v stĺpci g v časti 2 prílohy III k smernici 76/768/EHS sa dátum „31.12.2007“ nahrádza dátumom „31.12.2009“.
   Článok 2
   1.   Členské štáty prijmú a uverejnia najneskôr do 31. decembra 2007 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Tieto ustanovenia sa uplatňujú od 1. januára 2008.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 22. novembra 2007

            Za Komisiu

         Günter VERHEUGEN

            podpredseda

      (1)  Ú. v. ES L 262, 27.9.1976, s. 169. Smernica naposledy zmenená a doplnená smernicou Komisie 2007/54/ES (Ú. v. EÚ L 226, 30.8.2007, s. 21).

      (2)  Ú. v. EÚ L 198, 20.7.2006, s. 11.


title: Smernica Komisie 2001/49/ES z 28. júna 2001, ktorou sa mení a dopĺňa príloha I k smernici Rady 91/414/EHS o uvádzaní prípravkov na ochranu rastlín na trh s cieľom zaradiť DPX KE 459 (flupyrsulfuron-metyl) ako účinnú látku

text:
Dôležité právne oznámenie

|

32001L0049

Úradný vestník L 176 , 29/06/2001 S. 0061 - 0063

		Smernica Komisie 2001/49/ESz 28. júna 2001,ktorou sa mení a dopĺňa príloha I k smernici Rady 91/414/EHS o uvádzaní prípravkov na ochranu rastlín na trh s cieľom zaradiť DPX KE 459 (flupyrsulfuron-metyl) ako účinnú látkuKOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh [1], naposledy zmenenú a doplnenú smernicou Komisie 2001/236/ES [2], najmä jej článok 6 odsek 1,keďže:(1) V súlade s článkom 6 odsek 2 smernice 91/414/EHS (ďalej len "smernica") Francúzsko obdržalo 26. októbra 1995 žiadosť od Du Pont de Nemours SAS ("žiadateľ") o zaradenie účinnej látky DPX KE 459 (flupyrsulfuron-metyl) do prílohy I k smernici.(2) V súlade s ustanoveniami článku 6 odsek 3 smernice, bolo rozhodnutím Komisie 97/164/ES [3] stanovené, že predložený dokumentačný súbor údajov o látke flupyrsulfuron-metyl v zásade vyhovuje požiadavkám kladeným na údaje a informácie, ktoré sú uvedené v prílohe II a pre prípravok na ochranu rastlín obsahujúci túto účinnú látku v prílohe III uvedenej smernice.(3) V súlade s ustanoveniami článku 6 odsek 2 a odsek 4 smernice, Francúzsko ako nominovaný spravodajský členský štát vyhodnotilo účinky látky flupyrsulfuron-metyl na zdravie ľudí a zvierat a na životné prostredie a v prípade použití, ktoré navrhuje žiadateľ, predložilo Komisii 2. decembra 1997 svoj návrh hodnotiacej správy týkajúcej sa uvedenej látky.(4) Materiál a informácie z revízie látky flupyrsulfuron-metyl boli 15. júla 1999 predložené aj Vedeckému výboru pre rastliny so žiadosťou o stanovisko. Tento výbor vydal stanovisko 20. novembra 2000 [4].(5) Z vykonaných skúšok vyplýva, že u prípravkov na ochranu rastlín obsahujúcich flupyrsulfuron-metyl možno očakávať, že spravidla spĺňajú podmienky stanovené v článku 5 odsek 1 a odsek 3 smernice, najmä so zreteľom na jeho použitie, ktoré bolo preskúmané a podrobne popísané v revíznych správach Komisie. Z toho dôvodu je vhodné zaradiť ju do prílohy I k uvedenej smernici s cieľom zabezpečiť, aby všetky členské štáty povoľovali prípravky na ochranu rastlín obsahujúce túto látku v súlade so smernicou.(6) Po zaradení uvedenej látky do prílohy sa musí poskytnúť členským štátom primeraný čas na zavedenie ustanovení tejto smernice a najmä na preskúmanie dočasných povolení vydaných na prípravky na ochranu rastlín obsahujúce flupyrsulfuron-metyl, ktoré sa musia nahradiť povoleniami vydanými na základe článku 4 smernice 91/414/EHS. Pre prípravky na ochranu rastlín obsahujúcich fluprysulfuron-metyl a iné účinné látky, ktoré sú uvedené v prílohe I sa môže vyžadovať dlhšie obdobie.(7) Revízna správa sa vyžaduje kvôli úplnej vykonateľnosti zo strany členských štátov, pričom ide o vykonateľnosť niekoľkých častí jednotných zásad uvedených v prílohe VI k smernici, ktorá sa týka vyhodnotenia údajov, ktoré boli predložené s cieľom zaradiť účinnú látku do prílohy I k smernici. Z tohto dôvodu je vhodné zabezpečiť, aby záverečná revízna správa (okrem dôverných informácií v zmysle článku 14 smernice) bola k dispozícii, alebo aby ju členské štáty sprístupnili na konzultácie s ktoroukoľvek zainteresovanou stranou.(8) Ak by sa táto revízna správa musela aktualizovať s cieľom zohľadniť technický a vedecký rozvoj, potom aj podmienky zaradenia látky fluprysulfuron-metyl do prílohy I k smernici si budú vyžadovať zmeny a doplnky v súlade s postupom uvedeným v smernici.(9) Opatrenia uvedené v tejto smernici sú v súlade so stanoviskom Stáleho výboru pre zdravie rastlín, ktoré bolo dodané 27. apríla 2001,PRIJALA TÚTO SMERNICU:Článok 1Tabuľka v prílohe I k smernici 91/414/EHS sa zmení a doplní tak, že bude do nej zaradený záznam, ktorý sa týka DPX KE 459 (flupyrsulfuron-metyl) uvedeného v prílohe k tejto smernici.Článok 2Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 31. decembra 2001. Bezodkladne o tom informujú Komisiu.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.Článok 3So zreteľom na kontrolu dočasných povolení vydaných vzhľadom na revíznu správu a kvôli uplatňovaniu jednotných zásad uvedených v prílohe VI k smernici 91/414/EHS, predbežné povolenia sa zrušia, a tam, kde je to primerané, nahradia sa úplnými povoleniami do 30. novembra 2002. Avšak v prípade prípravkov na ochranu rastlín obsahujúcich DPX KE 459 (flupyrsulforon-metyl) spolu s inými účinnými látkami ešte neuvedenými v prílohe I, vyššie uvedená lehota sa predĺži do takej miery, aby bol poskytnutý dlhší čas na uplatnenie ustanovení, ktoré sú uvedené v smernici, ktorou sa mení a dopĺňa príloha I smernici 91/414/EHS s cieľom zaradiť inú látku do prílohy.Článok 4V členských štátoch musia byť revízne správy o látke DPX KE 459 flupyrsulfuron-metyl (s výnimkou dôverných informácií v zmysle článku 14 smernice) dostupné na nahliadnutie každej zainteresovanej strane alebo jej ich sprístupnia na základe osobitnej žiadosti.Článok 5Toto nariadenie nadobúda účinnosť 1. júla 2001.Článok 6Táto smernica je adresovaná členským štátom.V Bruseli 28. júna 2001Za KomisiuDavid Byrnečlen Komisie[1] Ú. v. ES L 230, 19.8.1991, s. 1.[2] Ú. v. ES L 164, 20.6.2001, s. 1.[3] Ú. v. ES L 64, 5.3.1997, s. 7.[4] Stanovisko Vedeckého výboru pre rastliny k vyhodnoteniu látky flupyrsulfuron-metyl v kontexte Smernice 91/414/EHS týkajúcej sa uvádzania prípravkov na ochranu rastlín na trh. SCP/FLUPYR/002, s konečným dátumom 11. december 2000.--------------------------------------------------PRÍLOHAZÁZNAM, KTORÝ SA VKLADÁ DO TABUĽKY V PRÍLOHE I K SMERNICI 91/414/EHS"Č. | Bežný názov, identifikačné čísla | Názov podľa IUPAC | Čistota | Nadobudnutie účinnosti | Koniec zaradenia | Osobitné ustanovenia || DPX KE 459 (flupyrsulfuron-metyl) CAS č. 144740-54-5 CICAP č. 577 | sodná soľ 2-(4,6-dimetoxypyrimidín-2-ylkarbamoylsulfamoyl)-6-tri-fluoro-metylnikotinátu | 903 g/kg | 1. júl 2001 | 30. jún 2011 | Povoliť možno iba použitie vo forme herbicídu. Pri prijímaní rozhodnutia v súlade s jednotnými zásadami musia členské štáty venovať mimoriadnu pozornosť ochrane spodných vôd. Dátum, ku ktorému Stály výbor pre zdravie rastlín dokončil revíznu správu: 27. apríla 2001. |--------------------------------------------------


title: Smernica Komisie 2004/21/ES z 24. februára 2004 o obmedzeniach uvádzania na trh a používania azofarbív (trináste prispôsobenie smernice Rady 76/769/EHS technickému pokroku)Text s významom pre EHP.

text:
Dôležité právne oznámenie

|

32004L0021

Úradný vestník L 057 , 25/02/2004 S. 0004 - 0005

		Smernica Komisie 2004/21/ESz 24. februára 2004o obmedzeniach uvádzania na trh a používania "azofarbív" (trináste prispôsobenie smernice Rady 76/769/EHS technickému pokroku)(Text s významom pre EHP)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Európskeho parlamentu a Rady 2002/61/ES [1] z 19. júla 2002, ktorou sa devätnástykrát mení a dopĺňa smernica Rady 76/769//EHS o obmedzeniach uvádzania na trh a používania určitých nebezpečných látok a prípravkov (azofarbív), najmä na jej článok 2,keďže:(1) podľa smernice 2002/61/ES, ktorou sa devätnástykrát mení a dopĺňa smernica Rady 76/769//EHS [2] z 27. júla 1976 o aproximácii zákonov, iných právnych predpisov a správnych opatrení členských štátov o obmedzeniach uvádzania na trh a používania určitých nebezpečných látok a prípravkov, sa azofarbivá nemajú používať v textilných a kožených výrobkoch. Tieto textilné alebo kožené výrobky sa nesmú uvádzať na trh, pokiaľ nespĺňajú požiadavky stanovené v tejto smernici;(2) článok 2 smernice 2002/61/ES vyžaduje prijatie skúšobných metód na uplatňovanie bodu 43 prílohy I k smernici 76/769/EHS;(3) Európsky výbor pre normalizáciu (CEN) vyvinul skúšobné metódy, ktoré by sa mali používať na skúšanie textilných a kožených výrobkov v súlade s uplatňovaním bodu 43 prílohy I k smernici 76/769/EHS;(4) smernica by sa mala uplatňovať bez toho, aby boli dotknuté právne predpisy spoločenstva, ktoré ustanovujú minimálne požiadavky na ochranu pracovníkov, najmä smernica Rady 89/391/EHS z 12. júna 1989 o zavedení opatrení na podporu zlepšení v oblasti bezpečnosti a zdravia pracovníkov pri práci [3] a smernica Rady 90/394/EHS z 28. júna 1990 o ochrane pracovníkov pre rizikami súvisiacimi s karcinogénmi pri práci (šiesta samostatná smernica v zmysle článku 16 ods. 1 smernice 89/391/EHS [4].(5) opatrenia stanovené v tejto smernici sú v súlade so stanoviskom Výboru pre prispôsobenie sa smerníc o odstránení technických prekážok v obchode s nebezpečnými látkami a prípravkami technickému pokroku,PRIJALA TÚTO SMERNICU:Článok 1Príloha 1 k smernici 76/769/EHS sa mení a dopĺňa tak, ako je to stanovené v prílohe k tejto smernici.Článok 21. Členské štáty uvedú do platnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 31. decembra 2004. Ihneď o tom budú informovať Komisiu.Keď členské štáty prijmú tieto opatrenia, tieto budú obsahovať odkaz na túto smernicu alebo ich bude sprevádzať takýto odkaz pri ich úradnom uverejnení. Metodiku týchto odkazov ustanovia členské štáty.2. Členské štáty oznámia Komisii znenie základných ustanovení vnútroštátneho práva, ktoré prijmú v oblasti upravenej touto smernicou.Článok 3Táto smernica nadobúda účinnosť 20. deň po jej uverejnení v Úradnom vestníku Európskej únie.Článok 4Táto smernica je adresovaná členským štátom.V Bruseli 24. februára 2004Za KomisiuErkki Liikanenčlen Komisie[1] Ú. v. ES L 243, 11.9.2002, s. 15.[2] Ú. v. ES L 262, 27.9.1976, s. 201. Smernica naposledy zmenená a doplnená smernicou Európskeho parlamentu a Rady 2003/53/ES (Ú. v. EÚ L 178, 17.7.2003, s. 24).[3] Ú. v. ES L 183, 29.6.1989, s. 1. Smernica naposledy zmenená a doplnená nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).[4] Ú. v. ES L 196, 26.7.1990, s. 1. Smernica naposledy zmenená a doplnená smernicou 1999/38/ES (Ú. v. ES L 138, 1.6.1999, s. 66).--------------------------------------------------PRÍLOHAPríloha k smernici 76/769/EHS sa mení a dopĺňa takto:1. V bode 43, Azofarbivá, sa bod 1 v druhom stĺpci nahrádza takto:"I. Azofarbivá, ktoré môžu v dôsledku redukčného štiepenia jednej alebo viacerých azo skupín uvoľňovať jeden alebo viac aromatických amínov uvedených v dodatku, v zistiteľných koncentráciách, t. j. nad 30 ppm v dokončených výrobkoch alebo v ich farbených častiach, podľa skúšobnej metódy stanovenej v tomto dodatku, sa nesmú používať v textilných a kožených výrobkoch, ktoré môžu prichádzať do priameho a dlhodobého styku s ľudskou pokožkou alebo ústnou dutinou, ako napríklad:- odevy, lôžkoviny, uteráky, príčesky, parochne, klobúky, plienky a iné hygienické výrobky, spacie vaky,- obuv, rukavice, remienky náramkových hodiniek, tašky, peňaženky/náprsné tašky, aktovky, poťahy sedadiel, taštičky na zavesenie na krk,- textilné alebo kožené hračky a hračky s textilnými alebo koženými odevmi,- priadza a textílie určené na použitie konečným spotrebiteľom."2. Do bodu 43 dodatku sa dopĺňa:"Zoznam skúšobných metódEurópska organizácia pre normalizáciu [1] | Odkaz a názov normy | Referenčný dokument | Odkaz nahradenej normy |CEN | Koža – Chemické skúšky – Stanovenie určitých azofarbív vo farbených kožiach | CEN ISO/TS 17234:2003 | ŽIADEN |CEN | Textílie – Metódy na stanovenie určitých aromatických amínov odvodených z azofarbív – Časť 1: Detekcia používania určitých azofarbív dostupných bez extrakcie | EN 14362-1:2003 | ŽIADEN |CEN | Textílie – Metódy na stanovenie určitých aromatických amínov odvodených z azofarbív – Časť 2: Detekcia používania určitých azofarbív dostupných prostredníctvom extrakcie | EN 14362-2:2003 | ŽIADEN |[1] "ESO: Európske organizácie pre normalizáciu:- "CEN: rue de Stassart 36, B-1050 Brusel; tel.: (32-2) 550 08 11, fax: (32-2) 550 08 19, http://www.cenorm.be- "CENELEC: rue de Stassart 35, B-1050 Brusel; tel.: (32-2) 519 68 71, fax: (32-2) 519 69 19, http://www.cenelec.org- "ETSI: 650, route des Lucioles, F-06921 Sophia Antipolis; te. (33) 492 94 42 00, fax: (33) 493 65 47 16, http://www.etsi.org"--------------------------------------------------


title: Smernica Komisie 2008/116/ES z  15. decembra 2008 , ktorou sa mení a dopĺňa smernica Rady 91/414/EHS s cieľom zaradiť látky aklonifen, imidakloprid a metazachlór ako účinné látky (Text s významom pre EHP)

text:
               16.12.2008

               SK

               Úradný vestník Európskej únie

               L 337/86

      SMERNICA KOMISIE 2008/116/ES
   z 15. decembra 2008,
   ktorou sa mení a dopĺňa smernica Rady 91/414/EHS s cieľom zaradiť látky aklonifen, imidakloprid a metazachlór ako účinné látky
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1,
   keďže:

               (1)

               V nariadeniach Komisie (ES) č. 451/2000 (2) a (ES) č. 1490/2002 (3) sa ustanovujú podrobné pravidlá vykonávania tretej etapy pracovného programu uvedeného v článku 8 ods. 2 smernice 91/414/EHS a ustanovuje sa zoznam účinných látok, ktoré sa majú posúdiť s cieľom ich možného zaradenia do prílohy I k smernici 91/414/EHS. Tento zoznam zahŕňa aklonifen, imidakloprid a metazachlór.

               (2)

               Vplyv týchto účinných látok na ľudské zdravie a životné prostredie bol posúdený v súlade s ustanoveniami uvedenými v nariadeniach (ES) č. 451/2000 a (ES) č. 1490/2002 pre rad použití navrhnutých oznamovateľmi. Týmito nariadeniami sa takisto vymenúvajú spravodajské členské štáty, ktoré musia v súlade s článkom 10 ods. 1 nariadenia (ES) č. 1490/2002 predložiť príslušné hodnotiace správy a odporúčania Európskemu úradu pre bezpečnosť potravín (European Food Safety Authority, EFSA). Pre aklonifen a imidakloprid bolo spravodajským členským štátom Nemecko a všetky príslušné informácie boli predložené 11. septembra 2006 a 13. júna 2006 v uvedenom poradí. V prípade metazachlóru bolo spravodajským členským štátom Spojené kráľovstvo a všetky príslušné informácie boli predložené 30. septembra 2005.

               (3)

               Hodnotiace správy boli partnersky preskúmané členskými štátmi a EFSA. Komisii boli tieto správy predložené vo forme vedeckých správ EFSA (4), a to 31. júla 2008 v prípade aklonifenu, 29. mája 2008 v prípade imidaklopridu a 14. apríla 2008 v prípade metazachlóru. Tieto správy preskúmali členské štáty a Komisia v rámci Stáleho výboru pre potravinový reťazec a zdravie zvierat a boli finalizované 26. septembra 2008 vo forme revíznych správ Komisie týkajúcich sa aklonifenu, imidaklopridu a metazachlóru.

               (4)

               Z rôznych preskúmaní vyplynulo, že pri prípravkoch na ochranu rastlín obsahujúcich aklonifen, imidakloprid a metazachlór možno očakávať, že vo všeobecnosti spĺňajú požiadavky stanovené v článku 5 ods. 1 písm. a) a b) smernice 91/414/EHS, najmä pokiaľ ide o použitia, ktoré sa preskúmali a podrobne uviedli v revíznych správach Komisie. Je preto vhodné zaradiť tieto účinné látky do prílohy I, aby sa zabezpečilo, že vo všetkých členských štátoch sa povolenia týkajúce sa prípravkov na ochranu rastlín, ktoré obsahujú tieto účinné látky, môžu udeľovať v súlade s ustanoveniami tejto smernice.

               (5)

               Bez toho, aby bol dotknutý tento záver, je vhodné získať ďalšie informácie o určitých špecifických bodoch. V článku 6 ods. 1 smernice 91/414/ES sa ustanovuje, že zaradenie látky do prílohy I môže podliehať určitým podmienkam. Preto je potrebné požadovať, aby bol aklonifen podrobený ďalšiemu preskúmaniu s cieľom zhodnotiť rezíduá v striedajúcich sa plodinách a potvrdiť posúdenie rizika pre vtáky, cicavce, vodné organizmy a necieľové rastliny a aby bol imidakloprid podrobený ďalšiemu preskúmaniu s cieľom potvrdiť posúdenie rizika pre operátorov a pracovníkov, ako aj rizika pre vtáky a cicavce a tieto štúdie mal predložiť oznamovateľ. Okrem toho je pre metazachlór vhodné získať dodatočné informácie o určitých špecifických bodoch. V článku 5 ods. 5 smernice 91/414/EHS sa stanovuje, že takéto zaradenie je možné preskúmať kedykoľvek, pokiaľ existujú náznaky, že kritériá uvedené v odsekoch 1 a 2 sa už neplnia. Oznamovateľ predložil informácie, ktoré sa v tomto štádiu považujú za dostatočné na preskúmanie relevantnosti určitých metabolitov. Rozhodnutie týkajúce sa klasifikácie metazachlóru podľa smernice Rady 67/548/EHS z 27. júna 1967 o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok (5) však ešte nebolo finalizované. Toto rozhodnutie si môže vyžiadať ďalšie informácie týkajúce sa týchto metabolitov. Informácie predložené oznamovateľom s cieľom preskúmať relevantnosť metabolitov 479M04, 479M08, 479M09, 479M11 a 479M12 so zreteľom na rakovinu sa v tomto štádiu považujú za dostatočné. Ak sa však rozhodnutie prijme podľa smernice 67/548/EHS, podľa ktorej je metazachlór klasifikovaný ako látka „s obmedzenými dôkazmi o karcinogénnom účinku“, budú potrebné ďalšie informácie týkajúce sa relevantnosti týchto metabolitov so zreteľom na rakovinu. V článku 6 ods. 1 smernice 91/414/EHS sa ustanovuje, že zaradenie látky do prílohy I k uvedenej smernici môže podliehať určitým podmienkam. Zaradenie metazachlóru by preto malo podliehať podmienke týkajúcej sa predloženia ďalších informácií v takom prípade, že je táto látka zatriedená podľa smernice 67/548/EHS.

               (6)

               Pred zaradením účinnej látky do prílohy I by mala byť poskytnutá primeraná lehota s cieľom umožniť členským štátom a zainteresovaným stranám pripraviť sa na splnenie nových požiadaviek, ktoré vyplynú z tohto zaradenia.

               (7)

               Bez toho, aby boli dotknuté povinnosti stanovené v smernici 91/414/EHS v dôsledku zaradenia účinnej látky do prílohy I, by sa po zaradení mala členským štátom poskytnúť lehota šiestich mesiacov na preskúmanie existujúcich povolení pre prípravky na ochranu rastlín s obsahom aklonifenu, imidaklopridu a metazachlóru, aby sa zabezpečilo splnenie požiadaviek ustanovených v smernici 91/414/EHS, najmä v jej článku 13 a príslušných podmienok stanovených v prílohe I. Členské štáty by mali v prípade potreby zmeniť, nahradiť alebo odobrať existujúce povolenia v súlade s ustanoveniami smernice 91/414/EHS. Odchylne od uvedenej lehoty by sa malo poskytnúť dlhšie obdobie na predloženie a posúdenie úplnej dokumentácie podľa prílohy III pre každý prípravok na ochranu rastlín a pre každé plánované použitie v súlade s jednotnými zásadami stanovenými v smernici 91/414/EHS.

               (8)

               Skúsenosti získané z predchádzajúcich zaradení účinných látok posúdených v rámci nariadenia (EHS) č. 3600/92 (6) do prílohy I k smernici 91/414/EHS ukázali, že pri výklade povinností držiteľov existujúcich povolení môžu vzniknúť ťažkosti, pokiaľ ide o prístup k údajom. S cieľom predísť ďalším ťažkostiam sa preto zdá, že je potrebné objasniť povinnosti členských štátov, najmä povinnosť overiť, či držiteľ povolenia preukáže prístup k dokumentácii spĺňajúcej požiadavky prílohy II k uvedenej smernici. Týmto objasnením sa však neustanovujú žiadne nové povinnosti pre členské štáty ani držiteľov povolení v porovnaní so smernicami, ktoré boli doteraz prijaté a ktorými sa mení a dopĺňa príloha I.

               (9)

               Preto je vhodné smernicu 91/414/EHS zodpovedajúcim spôsobom zmeniť a doplniť.

               (10)

               Opatrenia ustanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   Členské štáty prijmú a uverejnia najneskôr do 31. januára 2010 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Tieto ustanovenia uplatňujú od 1. februára 2010.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 3
   1.   V súlade so smernicou 91/414/EHS členské štáty v prípade potreby do 31. januára 2010 zmenia a doplnia alebo odoberú existujúce povolenia prípravkov na ochranu rastlín obsahujúcich aklonifen, imidakloprid a metazachlór ako účinné látky.
   Do tohto dátumu overia najmä to, či podmienky prílohy I k tejto smernici týkajúce sa aklonifenu, imidaklopridu a metazachlóru boli splnené s výnimkou tých, ktoré sú stanovené v časti B položky týkajúcej sa tejto účinnej látky, a či držiteľ povolenia má dokumentáciu spĺňajúcu požiadavky prílohy II k uvedenej smernici alebo má k nej prístup, v súlade s podmienkami článku 13 uvedenej smernice.
   2.   Odchylne od odseku 1 členské štáty najneskôr do 31. júla 2009 prehodnotia každý povolený prípravok na ochranu rastlín obsahujúci aklonifen, imidakloprid a metazachlór ako jedinú účinnú látku alebo jednu z niekoľkých účinných látok, ktoré boli všetky uvedené v prílohe I k smernici 91/414/EHS v súlade s jednotnými zásadami ustanovenými v prílohe VI k smernici 91/414/EHS na základe dokumentácie spĺňajúcej požiadavky prílohy III k uvedenej smernici a pri zohľadnení časti B položky týkajúcej sa látok aklonifen, imidakloprid a metazachlór v prílohe I k uvedenej smernici. Na základe tohto hodnotenia určia, či prípravok spĺňa podmienky stanovené v článku 4 ods. 1 písm. b), c), d) a e) smernice 91/414/EHS.
   Po tomto určení členské štáty postupujú takto:

               a)

               v prípade prípravku, ktorý obsahuje aklonifen, imidakloprid a metazachlór ako jedinú účinnú látku, v prípade potreby zmenia alebo odoberú povolenie najneskôr do 31. januára 2014, alebo

               b)

               ak prípravok obsahuje aklonifen, imidakloprid a metazachlór ako jednu z viacerých účinných látok, v prípade potreby zmenia alebo odoberú povolenie do 31. januára 2014 alebo do dátumu stanoveného pre takúto zmenu alebo odobratie v príslušnej smernici alebo smerniciach, ktorými bola príslušná látka alebo látky doplnené do prílohy I k smernici 91/414/EHS, podľa toho, ktorý dátum nastane neskôr.

         Článok 4
   Táto smernica nadobúda účinnosť 1. augusta 2009.
   Článok 5
   Táto smernica je určená členským štátom.

      V Bruseli 15. decembra 2008

            Za Komisiu

         Androulla VASSILIOU

            členka Komisie

      (1)  Ú. v. ES L 230, 19.8.1991, s. 1.

      (2)  Ú. v. ES L 55, 29.2.2000, s. 25.

      (3)  Ú. v. ES L 224, 21.8.2002, s. 23.

      (4)  Vedecká správa EFSA (2008) 149. Záver vzájomného preskúmania účinnej látky aklonifen z hľadiska posúdenia rizika pesticídov (finalizovaná 31. júla 2008).
   Vedecká správa EFSA (2008) 148. Záver vzájomného preskúmania účinnej látky imidakloprid z hľadiska posúdenia rizika pesticídov (finalizovaná 29. mája 2008).
   Vedecká správa EFSA (2008) 145. Záver vzájomného preskúmania účinnej látky metazachlór z hľadiska posúdenia rizika pesticídov (finalizovaná 14. apríla 2008).

      (5)  Ú. v. ES 196, 16.8.1967, s. 1.

      (6)  Ú. v. ES L 366, 15.12.1992, s. 10.

      PRÍLOHA
      Na koniec tabuľky v prílohe I k smernici 91/414/EHS sa dopĺňa táto položka:

                     Číslo

                     Všeobecný názov, identifikačné čísla

                     Názov IUPAC

                     Čistota (1)

                     Účinnosť od

                     Zaradenie platí do

                     Osobitné ustanovenia

                     „221

                     Aklonifen
                     č. CAS: 74070-46-5
                     č. CIPAC: 498

                     3-fenoxy-2chlór-6-anilín

                     ≥ 970 g/kg
                     Nečistota fenol predstavuje toxikologické riziko. Jej maximálna hodnota je stanovená na 5 g/kg.

                     1. augusta 2009

                     31. júla 2019

                     ČASŤ A
                     Povolené môžu byť len použitia ako herbicíd.
                     ČASŤ B
                     Pri posudzovaní žiadostí o povolenie prípravkov na ochranu rastlín, ktoré obsahujú aklonifen, na iné použitia ako na slnečnicu členské štáty venujú osobitnú pozornosť kritériám stanoveným v článku 4 ods. 1 písm. b) a zabezpečia, aby pred udelením takéhoto povolenia boli poskytnuté všetky potrebné údaje a informácie.
                     Na implementáciu jednotných zásad prílohy VI sa zohľadnia závery revíznej správy týkajúcej sa aklonifenu finalizovanej Stálym výborom pre potravinový reťazec a zdravie zvierat 26. septembra 2008 a najmä jej dodatky I a II.
                     Pri tomto celkovom hodnotení musia členské štáty venovať osobitnú pozornosť:

                                 —

                                 špecifikácia technického materiálu ako komerčne vyrobeného musí byť potvrdená a doložená vhodnými analytickými údajmi. Testovaný materiál použitý v dokumentoch toxicity by sa mal porovnať a overiť s touto špecifikáciou technického materiálu,

                                 —

                                 ochrane bezpečnosti operátora. V schválených podmienkach používania musí byť predpísané používanie primeraného osobného ochranného výstroja a opatrenia na zníženie rizika s cieľom znížiť vystavenie účinkom uvedených látok,

                                 —

                                 rezíduám striedajúcich sa plodín a zhodnotiť vystavenie spotrebiteľov účinkom daných látok prostredníctvom výživy,

                                 —

                                 ochrane vtákov, cicavcov, vodných organizmov a necieľových rastlín. V súvislosti s týmito identifikovanými rizikami by sa mali podľa potreby prijať opatrenia na zníženie rizika, ako napríklad ochranné zóny.

                           Príslušné členské štáty požiadajú o predloženie ďalších štúdií týkajúcich sa rezíduí striedajúcich sa plodín a príslušné informácie s cieľom potvrdiť posúdenie rizika pre vtáky, cicavce, vodné organizmy a necieľové rastliny.
                     Zabezpečia, aby oznamovateľ poskytol takéto potvrdzujúce údaje a informácie Komisii do dvoch rokov od nadobudnutia účinnosti tejto smernice.

                     222

                     Imidakloprid
                     č. CAS: 138261-41-3
                     č. CIPAC: 582

                     1-[(6-chlórpyridín-3-yl)metyl]-N-nitroimidazolidín-2-imin)

                     ≥ 970 g/kg

                     1. augusta 2009

                     31. júla 2019

                     ČASŤ A
                     Povolené môžu byť len použitia ako insekticíd.
                     Na ochranu necieľových organizmov, najmä medonosných včiel a vtákov, v prípade použitia na ošetrenie osiva:

                                 —

                                 obaľovanie osiva sa vykoná iba v profesionálnych zariadeniach vybavených na ošetrenie osiva. V týchto zariadeniach sa musia použiť najlepšie dostupné techniky, aby sa zabezpečila možnosť vylúčenia tvorby oblakov prachu počas skladovania, prepravy a aplikácie,

                                 —

                                 použije sa primerané zariadenie na zabezpečenie vysokého stupňa zapracovania do pôdy, minimalizácie strát a minimalizácie tvorby oblakov prachu. Členské štáty zabezpečia, aby označenie ošetreného osiva uvádzalo, že semená boli ošetrené imidaklopridom a aby stanovovalo opatrenia na zníženie rizika stanovené v povolení.

                           ČASŤ B
                     Pri posudzovaní žiadostí o povolenie prípravkov na ochranu rastlín, ktoré obsahujú imidakloprid, na iné použitia ako na rajčiaky v skleníkoch, venujú členské štáty osobitnú pozornosť kritériám v článku 4 ods. 1 písm. b) a zabezpečia, aby pred udelením povolenia boli poskytnuté všetky potrebné údaje a informácie.
                     Na implementáciu jednotných zásad prílohy VI sa zohľadnia závery revíznej správy týkajúcej sa imidaklopridu finalizovanej Stálym výborom pre potravinový reťazec a zdravie zvierat 26. septembra 2008 a najmä jej dodatky I a II.
                     Pri tomto celkovom hodnotení musia členské štáty venovať osobitnú pozornosť:

                                 —

                                 bezpečnosti operátora a pracovníka a zabezpečiť, aby v podmienkach používania bolo predpísané používanie primeraných osobných ochranných prostriedkov,

                                 —

                                 vplyvu na vodné organizmy, necieľové článkonožce, dážďovky, iné pôdne makroorganizmy, pričom musia zabezpečiť, aby podmienky povolenia v prípade potreby zahŕňali opatrenia na zníženie rizika,

                                 —

                                 ochrane medonosných včiel, najmä v prípade aplikácie postrekom, pričom musia zabezpečiť, aby podmienky povolenia v prípade potreby zahŕňali opatrenia na zníženie rizika.

                           Príslušné členské štáty požiadajú o predloženie:

                                 —

                                 informácií týkajúcich sa hodnotenia rizika pre operátorov a pracovníkov,

                                 —

                                 informácií týkajúcich sa hodnotenia rizika pre vtáky a cicavce.

                           Zabezpečia, aby oznamovateľ poskytol takéto potvrdzujúce údaje a informácie Komisii do dvoch rokov od nadobudnutia účinnosti tejto smernice.

                     223

                     Metazachlór
                     č. CAS: 67129-08-2
                     č. CIPAC: 411

                     N-(2,6-dimetylfenyl)-2-chlór-N-(1H-pyrazol-1-ylmetyl)acetamid

                     ≥ 940 g/kg
                     Toluén, nečistota vznikajúca pri výrobe, sa považuje za toxikologické riziko. Jej maximálna hodnota je stanovená na 0,01 %.

                     1. augusta 2009

                     31. júla 2019

                     ČASŤ A
                     Povolené môžu byť len použitia ako herbicíd. Použitie najviac 1,0 kg/ha iba každý tretí rok na tom istom poli.
                     ČASŤ B
                     Na implementáciu jednotných zásad prílohy VI sa zohľadnia závery revíznej správy týkajúcej sa metazachlóru finalizovanej Stálym výborom pre potravinový reťazec a zdravie zvierat 26. septembra 2008 a najmä jej dodatky I a II.
                     Pri tomto celkovom hodnotení musia členské štáty venovať osobitnú pozornosť:

                                 —

                                 bezpečnosti operátorov a zabezpečiť, aby v podmienkach používania bolo predpísané používanie primeraných osobných ochranných prostriedkov,

                                 —

                                 ochrane vodných organizmov,

                                 —

                                 ochrane podzemných vôd, ak sa účinná látka použije v regiónoch s citlivými pôdnymi podmienkami a/alebo klimatickými podmienkami.

                           Podmienky povolenia budú zahŕňať opatrenia na zníženie rizika a v prípade potreby sa začnú monitorovacie programy na overenie potenciálnej kontaminácie podzemnej vody metabolitmi 479M04, 479M08, 479M09, 479M11 a 479M12 v citlivých oblastiach.
                     Ak je metazachlór klasifikovaný podľa smernice 67/548/EHS ako látka ‚s obmedzenými dôkazmi o karcinogénnom účinku‘, príslušné členské štáty požadujú predloženie ďalších informácií týkajúcich sa relevantnosti metabolitov 479M04, 479M08, 479M09, 479M11 a 479M12 so zreteľom na rakovinu.
                     Zabezpečia, aby oznamovatelia poskytli tieto informácie Komisii do šiestich mesiacov od oznámenia takéhoto rozhodnutia o klasifikácii.“

         (1)  Ďalšie podrobnosti o totožnosti a špecifikácii účinnej látky sú uvedené v revíznej správe.